Pactem Nord i el comerç local de l'Horta Nord celebren la “V Trobada d'associacions de comerç i comerços” en Alboraia
29 de octubre de 2024

El lloc triat per a celebrar la V Trobada de comerç va ser el Teatre l´Agrícola d'Alboraia. Un esdeveniment impulsat per Pactem Nord i Facenord (Federació d'Associacions de Comerç i Empreses de l'Horta Nord) que posa en valor el comerç local i premia a comerços i empreses en les categories de transformació digital, transformació ecològica, associacionisme comercial, comerç responsable, emprenedoria comercial i innovació comercial.

L'alcalde del municipi amfitrió i president de Pactem Nord, Miguel Chavarría, va recordar la importància que té el comerç local per a les poblacions de la comarca i la necessitat de secundar-ho. En la mateixa línia van intervindre el gerent de Pactem Nord, José Antonio Navarro, i el president de Facenord, Gonzalo Alcàsser, que van destacar la importància del sector comercial a la comarca en termes d'ocupació i del gran paper que fan les associacions locals de comerç.

En la taula d'experiències comercials van participar 5 comerços que van exposar els seus casos d'èxit en matèria de digitalització, emprenedoria i innovació comercial; van ser els encarregats en esta ocasió: Ares Arnau, d'Almàssera, Renàixer esport de Museros, Matèria creativa d'Albuixech, Toto biker, i Magic Eagle de Paterna.

Un total de 37 comerços van presentar la seua candidatura a les diferents categories i el jurat, integrat per membres de les juntes directives de les associacions de comerç, va dictaminar que els premis en la categoria “Transformació digital” era per a: Esports Bayarri, de Meliana entregant el premi la regidora de comerç\*Mayka Raga.

En la categoria “Transformació ecològica” els premiats van ser: Grupo Moves Innova, del Puig de Santa María, fent lliurament del premi el regidor de comerç de la localitat, Juan Miguel Marín; Perruqueria Nova de Godella, fent lliurament del premi l'alcalde, José Musoles; i Magic Eagle de Paterna, entregant el premi Lucas Jódar, regidor de comerç.

En la categoria de “Comerç responsable” els premis van ser per a Renàixer esports de Museros, i li va entregar el premi Juanjo Carrión, regidor de comerç de la localitat, i Centre d'impressió digital i papereria Kyda de Paterna, i va entregar el premi Julio Fernández, tinent d'alcalde de Paterna i vicepresident de Pactem Nord. El accèssit va ser per a\*Tulliland d'Almàssera, i li va entregar el premi el seu alcalde, Emilio Belencoso.

En “Associacionisme comercial” es van emportar el premi Lourdes venda de material elèctric de Meliana, i li va entregar el premi la regidora de comerç de la seua localitat Mayka Raga; Metrocòpia de Foios, que li va entregar el premi l'alcalde Sergi Ruiz; Casa Fina paqueteria de Paterna, que li va entregar el premi Julio Fernández; i finalment, Concha Pinazo immobiliària de Paterna, que li va entregar el premi el regidor de comerç de Paterna Lucas Jódar.

Arribat el moment de la categoria “Emprenedoria comercial”, es va destacar la gran faena que s'ha realitzat des del servici d'atenció i creació d'empreses de Pactem Nord i es va fer menció especial als 12 emprenedors/as que havien presentat candidatura: Oscar, m'arregles el pèl? d'Alboraia, Magic Eagle de Paterna, Milane òptics/òptiques Herral de Paterna, El Moro d'Almàssera, Segundo de Luz de Puçol, Lavanderia El Kiosoko d'Almàssera, Una pincelada de gracia d'Almàssera, 8Eventos de Paterna, Renaìxer esports de Museros, Kalablanka de Rocafort, Uzuri by Mireia Grau de Foios i Gestión Marqmar d'Alboraia.

Van arreplegar premi: Segundo de Luz, que li va entregar el premi Paz Carceller, alcaldessa de Puçol; Una pincelada de gracia, i li va entregar el premi Emilio Belencoso, alcalde d'Almàssera; Kalablanka, que li va fer lliurament del premi Gorka Gómez, alcalde de Rocafort; i Gestió Marqmar, qui va rebre el premi de mans de Miguel Chavarría, alcalde d'Alboraia.

Finalment, en l'especial comerç es van premiar a “FIMEL 25 anys”, i van arreplegar el premi els regidors de comerç , Mayka Raga, i del Consell Agrari, Rubén Repiso, al costat del tècnic de comerç de l'ajuntament i la presidenta de la MAC Maliana; i es va premiar també a “Ajuntament de Paterna, regidoria de comerç”, arreplegant el premi Lucas Jódar, regidor de comerç, al costat de les presidentes de les  associacions de comerç multipaterna I PUC. Per part de Pactem Nord, Facenord i Caixa Popular, es va fer lliurament del premi INTERFIRES, amb una targeta de compra de 3.000€ per a gastar en comerços associats d'almenys tres municipis de la comarca. L'acte va finalitzar amb una conferència motivadora que va oferir Sergio Ayala.